**Punktar frá fundi í Ingunnarskóla 14. ágúst 2012**

Talað er um að skólasafn og upplýsingaver séu saman en þannig er það ekki alltaf – ekki einu sinni í nýjum skólum. En við megum ekki hengja okkur í stofur því með nýrri tækni þá breytist þetta og tækin ekki bundin við stofur.

Nýjir skólar eru ekki alltaf vel útbúnir af tækjum.

Þetta er flott á prenti spurning hvernig gengur að framfylgja þessu.

Þarf að gera faglega úttekt á því hvernig staðan er í tæknimálum.

Er búnaðurinn sem er til staðar fullnýttur, en rannsóknir benda til þess að svo sé ekki. Eru kennarar þröskuldur?? Ef svo er hvað er hægt að gera í því? Hver er ástæðan, kannski að tækin eru ekki nógu góð, vélar lengi að ræsa sig og svo framvegis. Hvaða leið er hægt að fara til að ná þeim tækjakosti sem til eru á heimilunum.

Spennandi nálgun og ætti að geta unnið vel saman, en tæknihlutirnir þurfa að vera á hreinu. Getur verið áhugasamur kennari sem vantar tæknimann, eða öfugt.

Ef kennarar eru með fagfólk með sér þá er ekki spurning að þeir eru tilbúnari í svona samvinnu. Það eru skólar að nota svona vinnubrögð í dag og það gengur mjög vel. Gallar eru þeir að þetta byggist svo mikið á áhuga kennarans, ef kennarinn hefur ekki áhuga á þverfaglegu samstarfi þá kemst hann upp með það.

Með spjaldtölvuvæðingu minnkar bókakostur sem þarf að kaupa, þó er alls ekki ástæða til að sleppa bókum alveg. Það þarf breytingu á kennsluháttum til að þetta gangi, það þarf að kenna kennurum að nýta sér tæknina. Það skiptir máli að kennsluhættir séu sem fjölbreyttastir.

Námsefni í íslenskri landafræði hefur verið mjög lélegt t.d. 30 ára gömul bók í landafræði á unglingastigi.

Gallar við að nota þetta sem upplýsingaver er að bókasafnsfræðingar eru hræddir við að missa þetta rólega horn sem bókasafnið er.

Hvernig gengur þetta í stórum skólum þar sem er eitt tölvuver og hver einasta mínúta er nýtt?

Sagt var frá finnskum skóla þar sem var bókasafn með tölvum og þar fyrir utan voru tölvur um allt í öllum skotum, þangað var hægt að senda börnin til að vinna. Það þurfa að vera 6-8 tölvur í hverri stofu til að eitthvað gerist.

Ánægja með áhersluna sem er á þverfagleg vinnubrögð, það er mikill plús. Krakkar þurfa að kunna á tæknina þau eru fljót að tileinka sér hlutina og finnst það gaman. Í upplýsingatæknikennslu eru nemendur áhugasamir með að hjálpa samnemendum. Einnig þarf að leyfa nemendum að aðstoða kennarann. Oft er lokað á þessa þekkingu sem þau hafa. Passa upp á siðfræði og höfundarétt. Og gagnrýna hugsun.

Tæknin er ómissandi í einstaklingsmiðuðu námi.

Við erum á varðbergi með að nota síma í kennslu – eru gjarnan bannaðir, en mentor býður upp á að nálgast upplýsingar í gegnum síma – spurning hvort þarf ekki að hugsa símana upp á nýtt.

Skólasafnið verður öflugra í þverfaglegri vinnu.

Stór kostur að hafa sameinað þetta í eitt námssvið. En þó kom upp hræðsla um að tölvutímum fækki og nemendur séu sendir á safnið.

Mjög mikilvægt að hafa fagmanneskju á skólasafninu. Það er mikill aðstöðumunur á milli skóla, þó lögum samkvæmt eigi að vera skólasafn í hverjum skóla – misjafnt hvernig það er.

Þjálfun í grunnþáttum eins og fingrasetningu er mikilvæg og þarf að fara fram í skólanum. Tæknina á svo að nota þegar hún hentar og það þarf að vera greiður aðgangur að henni. Nauðsynlegt að halda þessari þverfaglegu samvinnu á lofti.

Mikilvægt að þetta sé samvinna fagfólks.

Hvað byrjum við að kenna – er ekki spurningin að byrja á siðfræðinni – en ekki fingrasetningunni – að siðfræðin sé grunnurinn!!!

Málið er að við erum að kenna þeim gömlu tæknina til að þau geti notað gömlu tækin.

Eigum að líta á tækin sem tækifæri en ekki sem vandamál.

Hver er sjálfsmynd þessarar greinar – það er mikil áhersla á tækni þegar verið er að ræða um greinina. Er þetta fag sem hefur ekki inntak sjálf, því hún er samþætt við aðrar greinar?